CELEX: 62021CN0729
Language: da
Date: 2021-12-01 00:00:00
Title: Sag C-729/21: Anmodning om præjudiciel afgørelse indgivet af Naczelny Sąd Administracyjny (Polen) den 1. december 2021 — W. Sp. z o. o. mod Dyrektor Izby Administracji Skarbowej w Łodzi

21.3.2022   
            
            
               DA
            
            
               Den Europæiske Unions Tidende
            
            
               C 128/6
            
         
      Anmodning om præjudiciel afgørelse indgivet af Naczelny Sąd Administracyjny (Polen) den 1. december 2021 — W. Sp. z o. o. mod Dyrektor Izby Administracji Skarbowej w Łodzi
      (Sag C-729/21)
      (2022/C 128/08)
      Processprog: polsk
      
         Den forelæggende ret
      
      Naczelny Sąd Administracyjny
      
         Parter i hovedsagen
      
      
         Sagsøger: W. Sp. z o. o.
      
         Sagsøgt: Dyrektor Izby Administracji Skarbowej w Łodzi
      
         Præjudicielle spørgsmål
      
      
                  1)
               
               
                  1. Skal de EU-retlige momsbestemmelser fortolkes således, at det er tilladt at anvende en national bestemmelse — såsom artikel 6, nr. 1, i ustawa z dnia 11 marca 2004 r. o podatku od towarów i usług (lov af 11. marts 2004 om afgift på varer og tjenesteydelser) (Dz.U. 2021, pos. 685; herefter »momsloven«) — som fritager levering af en selvstændigt organiseret del af en virksomhed fra moms uden at gøre anvendelsen af en sådan fritagelse afhængig af betingelsen, som følger af artikel 19 Rådets direktiv 2006/112/EF af 28. november 2006 om det fælles merværdiafgiftssystem (1) (EUT L 2006, nr. 347/1, som ændret.), dvs. at modtageren træder i overdragerens sted?
               
            
                  2.
               
               
                  Såfremt det første spørgsmål besvares bekræftende, skal samtlige aktiver, der tilhører en sådan selvstændig del af den virksomhed, der drives af overdrageren, overdrages for at fritagelsen, som følger af momslovens artikel 6, nr. 1, finder anvendelse, og indebærer en ændring i denne henseende (navnlig at forsikringsaftaler og aftaler om forvaltning af de overdragne aktiver ikke overtages), at en momspligtig levering af varer har fundet sted?
               
            
         (1)  EUT 2006, L 347, s. 1.